Diari Oficial de la Generalitat Valenciana


Sumari del DOGV 7895, del 13-10-2016 (2016/7908)

RESOLUCIÓ de 10 d'octubre de 2016, del director general de Relacions amb les Corts, per la qual es disposa la publicació de la novació modificativa del conveni per a la creació del Consorci «Alacant 2011, 2014 i 2017. Volta al Món a Vela».
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7895

Data del DOGV
:   13-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7908


Data del document
:   10-10-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 10 d'octubre de 2016, del director general de Relacions amb les Corts, per la qual es disposa la publicació de la novació modificativa del conveni per a la creació del Consorci «Alacant 2011, 2014 i 2017. Volta al Món a Vela». [2016/7908]  
El Ministeri d'Hisenda i Administracions Públiques, la Generalitat, a través de Conselleria d'Hisenda i Model Econòmic, el Consell Superior d'Esports, l'Ajuntament d'Alacant, l'Autoritat Portuària d'Alacant, la Societat Projectes Temàtics de la Comunitat Valenciana, SAU, i la Fundació de la Comunitat Valenciana Alacant Port d'Eixida de la Volta al Món a Vela han subscrit, prèvia tramitació reglamentària, el dia 13 de juliol de 2016, la novació modificativa del conveni subscrit l'11 de març de 2011, posteriorment novat en data 7 de juliol de 2014, per a la creació del Consorci «Alacant 2011, 2014 i 2017. Volta al Món a Vela».  
  
En compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedeix la publicació en el Diari Oficial de la Generalitat Valenciana de l'esmentada novació, que ha quedat inscrita en el Registre de Convenis de la Generalitat amb el número 666/2016 i que figura com a annex d'aquesta resolució.  
  
València, 10 d'octubre de 2016.- El director general de Relacions amb les Corts: Antonio Torres Salvador.  
  
  
Novació modificativa del conveni de col·laboració per a la creació del Consorci «Alacant 2011, 2014 i 2017. Volta al Món a Vela»  
  
  
Introducció  
La disposició addicional seixanta-quatre de la Llei 26/2009, de 23 de desembre, de Pressupostos Generals de l??Estat per a l'any 2010, atorga a l'eixida des de la ciutat d'Alacant de la volta al món a vela «Alacant 2011», la consideració d'esdeveniment d'excepcional interès públic a efectes del que disposa l'article 27 de la Llei 49/2002, de 23 de desembre, de Règim Fiscal de les Entitats sense fins lucratius i dels incentius fiscals al Mecenatge, establint un programa de beneficis fiscals en suport de l'esdeveniment que tindrà una durada des de l'1 de gener de 2010 fins al 31 de desembre de 2012.  
  
En l'apartat tercer de la disposició adés esmentada, s'estableix que, per a aquesta finalitat, la certificació de l'adequació de les despeses realitzades als objectius i plans del programa serà competència d'un consorci que es crearà, d'acord amb el que disposa l'article 27.2.b de l'esmentada Llei 49/2002, de 23 de desembre.  
En desplegament del que preveu legalment, i com a fórmula per a una millor coordinació de les actuacions de les administracions públiques interessades, així com per a aconseguir-ne la major implicació i impuls, es va constituir el Consorci «Alacant 2011. Volta al món a Vela».  
La Llei 31/2011, de 4 d'octubre, per la qual es modifica la Llei 35/2003, de 4 de novembre, d'Institucions d'Inversió Col·lectiva, en la seua disposició addicional tercera, modifica la durada del programa de suport a l'esdeveniment d'excepcional interès públic «Alacant 2011. Volta al món a Vela», que ara és des de l'1 de gener de 2010 fins al 31 de desembre de 2014.  
La disposició addicional seixanta-dos de la Llei 17/2012, de 27 de desembre, de Pressupostos Generals de l'Estat per a l'any 2013, atorga a l'eixida des d'Alacant de la Volta al món a Vela, en la seua edició de 2014, la consideració d'esdeveniment d'excepcional interès públic a efectes del que disposa l'article 27 de la Llei 49/2002, de 23 de desembre, establint un programa de beneficis fiscals en suport de l'esdeveniment que tindrà una durada des de l'1 de gener de 2013 fins al 31 de desembre de 2015.  
Al seu torn, la disposició addicional seixanta-sis de la Llei 48/2015, de 29 d'octubre, de Pressupostos Generals de l'Estat per a l'any 2016, atorga a l'eixida des d'Alacant de la Volta al món a Vela, en la seua edició 2017, la consideració d'esdeveniment d'excepcional interès públic a efectes del que disposa l'article 27 de la Llei 49/2002, de 23 de desembre, establint un programa de beneficis fiscals en suport de l'esdeveniment, que tindrà una durada des de l'1 de gener de 2016 fins al 31 de desembre de 2018.  
Per Acord del Consell de la Generalitat de data 26 de juliol de 2013 es va acordar autoritzar a Societat Projectes Temàtics de la Comunitat Valenciana, SAU, per a subscriure escriptura de modificació al Contracte denominat «Start Port Contract» amb la mercantil Volvo Ocean Race, SL, per a la realització a Alacant de la quarta, cinquena i sisena edicions del Port d'Eixida de la Regata Transoceànica Volvo Ocean Race, subscrit en data 5 de juliol de 2010 i annexos a aquell.  
El 29 de juliol de 2013, la Societat Projectes Temàtics de la Comunitat Valenciana, SAU, i la Generalitat Valenciana (com a avaladora), van subscriure amb Volvo Ocean Race, SLU, l'escriptura de modificació del contracte adés esmentat, que regula els drets d'organització del port d'eixida, a fi d'adaptar-los a la realitat econòmica actual, assumint en virtut d'aquests la Fundació de la Comunitat Valenciana Alacant Port d'Eixida de la Volta al món a Vela, la realització del programa i d'activitats relacionades amb l'esdeveniment «Eixida de la Volta al món a Vela. Alacant 2014», i sent l'entitat perceptora de les donacions i aportacions que generen dret a aplicar els beneficis fiscals previstos en el programa de suport a l'esdeveniment citat.  
  
A fi de realitzar economies de tràmits, d'estructures i a fi d'agilitzar l'inici i complir amb la posada en marxa de quantes activitats siguen necessàries per al bon fi del pròxim esdeveniment, es va ampliar l'objecte del Consorci «Alacant 2011 i 2014. Volta al món a Vela» habilitant a aquest últim en el compliment de la disposició addicional seixanta-dos «Beneficis fiscals aplicables a l'esdeveniment d'eixida de la volta al món a vela «Alacant 2014» de la Llei 17/2012, de 27 de desembre, de Pressupostos Generals de l'Estat per a l'any 2013.  
  
Amb data 7 de juliol de 2014, la Junta de Govern del Consorci «Alacant 2011. Volta al món a Vela» va adoptar l'acord de modificar els seus Estatuts, a l'empara d'allò que s'ha previst en la seua disposició X, apartat 1.e.  
Mitjançant la novació esmentada, es van ampliar les entitats consorciades, incloent-hi com a tal a la Fundació de la Comunitat Valenciana Alacant Port d'Eixida de la Volta al món a Vela, com a entitat de l'article 2 de la Llei 49/2002, de 23 de desembre, encarregada de la realització del programa i activitats relacionades amb l'esdeveniment, d'acord amb el que preveu l'article 27 del mateix text legal i, alhora, es va modificar la denominació del Consorci Alacant 2011. Volta al món a Vela, a Consorci Alacant 2011 i 2014. Volta al món a Vela.  
  
Actualment, s'entén així mateix necessari tornar a ampliar l'objecte del Consorci «Alacant 2011, 2014 i 2017, Volta al món a Vela», a fi d'habilitar-lo en el compliment de la disposició addicional seixanta-sis de Beneficis fiscals aplicables a l'esdeveniment d'eixida de la volta al món a vela «Alacant 2017» de la Llei 48/2015, de 29 d'octubre, de Pressupostos Generals de l'Estat per a l'any 2016.  
  
Amb aquest fi, amb data 13 de juliol de 2016 la Junta de Govern del Consorci «Alacant 2011 i 2014. Volta al món a Vela», va adoptar l'acord de modificar els seus Estatuts, a l'empara d'allò que s'ha previst en la seua disposició X, apartat 1.e, realitzant-se'n la ratificació formal amb la signatura de la present novació modificativa per part de les entitats consorciades.  
Per tot això, se subscriu aquesta novació modificativa al conveni de col·laboració subscrit l'11 de març de 2011, posteriorment renovat en data 7 de juliol de 2014, per totes les administracions intervinents.  
Per raó d'allò que s'ha exposat,  
  
Intervenen  
  
Pel Ministeri d'Hisenda i Administracions Públiques, Pilar Platero Sanz, sotssecretària d'Hisenda i Administracions Públiques, de conformitat amb allò que disposa l'article 6.2.a de l'Ordre HAP/1335/2012, de 14 de juny, exercitant per delegació la competència del ministre d'Hisenda i Administracions Públiques prevista en la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat.  
  
Per la Generalitat, Vicent Soler i Marco, conseller d'Hisenda i Model Econòmic, nomenat en virtut del Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell, de conformitat amb el que estableix l'article 29.2 de l'Estatut d'Autonomia de la Comunitat Valenciana, i els articles 12.1.c, 15, 29.1 i 34.2 de la Llei del Consell.  
  
Pel Consell Superior d'Esports, Miguel Cardenal Carro, president de l'esmentat organisme públic i fent ús de les facultats que li confereix el Reial Decret 2195/2004, de 25 de novembre, pel qual es regula l'estructura orgànica i les funcions del Consell Superior d'Esports, advocant per a si la competència delegada en l'apartat huitè de l'Ordre ECD/465, de 2 de març de 2012, de delegació de competències del Ministeri d'Educació, Cultura i Esport.  
Per l'Ajuntament d'Alacant, Gabriel Echávarri Fernández, alcalde president de l'Ajuntament d'Alacant, nomenat per Acord del Ple de l'Ajuntament d'Alacant, en sessió especial núm. 13/2015, de data 13 de juny de 2015.  
Per l'Autoritat Portuària d'Alacant, Juan Antonio Gisbert García, president de l'esmentat organisme públic en virtut del nomenament per Decret 128/2015, de 28 d'agost, del Consell de la Generalitat Valenciana, pel qual es separen i designen presidents de les autoritats portuàries d'Alacant i Castelló, i se separen i designen vocals dels consells d'administració de les esmentades entitats.  
Per la Societat Projectes Temàtics de la Comunitat Valenciana, SAU, amb domicili social a la ciutat d'Alacant, passeig Doctor Gadea núm. 10, inscrita en el Registre Mercantil d'Alacant, al tom 1.972, foli 28, secció 8, full A-41.590, inscripció 47a, amb CIF Núm. A-53158077, representada en aquest acte pel seu director general, Sr. Antonio Rodes Juan, designat pel Consell de la Generalitat, en sessió del dia 13 de novembre de 2015.  
Per la Fundació de la Comunitat Valenciana Alacant Port d'Eixida de la Volta al món a Vela, amb domicili en l'Edifici Antiga estació Marítima, Moll número 10 de Llevant, Port d'Alacant 03815 Alacant, inscrita en el Registre de Fundacions de la Comunitat Valenciana amb el número 211-A i amb NIF número W53094938, representada en aquest acte per Antonio Bolaños López, amb domicili a aquests efectes en l'Edifici Antiga estació Marítima, Moll número 10 de Llevant, Port d'Alacant 03470 i amb NIF número 16576310D, en qualitat de director general i en virtut dels poders atorgats a favor seu pel Patronat de la Fundació en data 14 de maig de 2014.  
  
Tots els anteriors es reconeixen mútuament, en la representació que tenen, plena capacitat, i a l'efecte acorden la subscripció d'una novació modificativa al Conveni de Col·laboració subscrit l'11 de març de 2011 i la seua posterior Novació Modificativa de data 7 de juliol de 2014. Mitjançant aquesta novació modificativa s'habilita el Consorci «Alacant 2011, 2014 i 2017. Volta al món a Vela» per a realitzar les actuacions necessàries per a donar així mateix compliment a la disposició addicional seixanta-sis «Beneficis fiscals aplicables a l'esdeveniment d'eixida de la volta al món a vela «Alacant 2017» de la Llei 48/2015, de 29 d'octubre, de Pressupostos Generals de l'Estat per a l'any 2016.  
  
Per allò que s'ha exposat, les parts subscriuen la present Novació Modificativa al Conveni de Col·laboració, que es regirà per les següents  
  
Clàusules  
  
Primera  
L'objecte d'aquesta Novació Modificativa al Conveni de Col·laboració i la seua Novació Modificativa pel qual es va crear el Consorci «Alacant 2011 i 2014. Volta Al món a Vela» (d'ara endavant «el Consorci») és:  
- Ampliar les atribucions del Consorci a fi de complir amb el que preveu la disposició addicional seixanta-sis de la Llei 48/2015, de 29 d'octubre, de Pressupostos Generals de l'Estat per a l'any 2016, per a l'impuls i foment de les actuacions que asseguren l'adequat desenvolupament de l'esdeveniment d'excepcional interès públic «Eixida de la Volta al món a Vela. Alacant 2017».  
- Modificar la denominació del Consorci, el qual passa a denominar-se Consorci «Alacant 2011, 2014 i 2017. Volta al món a Vela».  
  
Segona  
Els Estatuts del Consorci seran modificats per acord de la Junta de Govern, a l'empara d'allò que s'ha previst en la seua disposició X. Aquestes modificacions s'inclouen com a annex de la present novació modificativa del conveni de col·laboració, formant-ne part inseparable, quedant inalterada la resta de disposicions dels vigents Estatuts.  
  
Tercera  
L'empresa pública Societat Projectes Temàtics de la Comunitat Valenciana, SAU (SPTCV), serà l'encarregada de materialitzar:  
- Els acords aconseguits pel Consell de la Generalitat amb la mercantil Volvo Ocean Race, SLU (VOR), per a l'organització de l'eixida de la regata transoceànica «Volvo Ocean Race» a Alacant 2014 i 2017. Aquests acords, subscrits el 29 de juliol de 2013, impliquen una distribució entre SPTCV i VOR de les funcions de promoció i divulgació de l'esdeveniment, sent a partir d'aquest moment l'SPTCV conjuntament amb la Fundació de la Comunitat Valenciana Alacant Port d'Eixida de la Volta al món a Vela, entitat de l'article 2 de la Llei 49/2002, de 23 de desembre, l'encarregada de l'adequació de les infraestructures de la Vila de Regates i de la dinamització lúdica i cultural d'aquesta, comptant per a això amb els mecanismes de finançament adequats.  
  
- Els acords aconseguits amb el Consorci «Alacant 2011. Volta Al món a Vela» i el Consorci «Alacant 2011 i 2014. Volta al món a Vela».  
  
  
Quarta  
L'SPTCV serà la titular del dret de propietat sobre els signes distintius denominatius, gràfics o mixtos que identifiquen a aquests esdeveniments d'excepcional interès públic, tant en les seues edicions 2011 i 2014 com en la seua edició 2017. L'SPTCV, per mitjà dels acords subscrits el 29 de juliol de 2013, ha atorgat a la Fundació de la Comunitat Valenciana Alacant Port d'Eixida de la Volta al món a Vela, el dret d'ús exclusiu sobre els signes distintius esmentats, als efectes del seu ús en el camp publicitari, per si o a través de tercers, amb la finalitat de promoure i divulgar l'esdeveniment.  
A aquests efectes la Fundació de la Comunitat Valenciana Alacant Port d'Eixida de la Volta al món a Vela, com a receptora d'aquest dret, compleix amb els requisits descrits per l'article 2 de la Llei 49/2002, de 23 de desembre.  
  
Cinquena  
La Societat Projectes Temàtics de la Comunitat Valenciana, SAU, va ser l'encarregada de l'organització de l'eixida de la Volta al món a Vela Alacant 2011 i de 2014 de forma conjunta amb la Fundació de la Comunitat Valenciana Alacant Port d'Eixida de la Volta al món a Vela; i serà, així mateix, l'encarregada de l'organització de l'eixida de la Volta al món a Vela Alacant 2017, de forma conjunta amb la Fundació de la Comunitat Valenciana Alacant Port d'Eixida de la Volta al món a Vela.  
  
L'SPTCV assumirà el finançament del Consorci i les eventuals pèrdues que, de la seua liquidació, es pogueren derivar, no corresponent obligació alguna d'aquest caràcter a la resta de les parts firmants del present document. En aquest sentit, la Hisenda Pública estatal no assumeix ni assumirà cap obligació econòmica que derive del funcionament del Consorci enfront d'aquest, els altres membres del Consorci i respecte de tercers.  
  
Sisena  
En les actuacions realitzades pel Consorci i/o la societat en què es duga a terme publicitat de l'esdeveniment han de figurar els logotips de les administracions consorciades de totes elles, en igualtat de condicions.  
  
Setena  
El present acord de novació modificativa entra en vigor el dia de la seua firma i estarà vigent fins a l'aprovació de les operacions de liquidació del Consorci, modificant-se per aquell la durada del Conveni fins al 31 de desembre de 2018, en relació amb l'esdeveniment «Eixida de la Volta al món a Vela Alacant 2017.  
La dissolució o extinció del Consorci «Alacant 2011,2014 i 2017. Volta al món a Vela» en la forma i d'acord amb les causes previstes en els Estatuts, donarà lloc a l'extinció del present conveni.  
  
  
Huitena  
El present conveni té naturalesa jurídica administrativa. Les controvèrsies que puguen sorgir sobre la interpretació, modificació, resolució i efectes que puguen derivar-se del conveni es resoldran entre les parts. En defecte d'açò, serà l'orde jurisdiccional contenciós administratiu el competent per a conéixer de les qüestions litigioses que presenten.  
  
I en prova de conformitat, les parts subscriuen el present conveni de col·laboració a Alacant, a 13 de juliol de 2016.  
  
Es modifiquen els articles següents dels vigents Estatuts del Consorci «Alacant 2011, 2014 i 2017. Volta al Món a Vela»  
  
CAPÍTOL I  
Disposicions generals  
  
I  
Constitució  
  
Es modifica la redacció de l'article:  
1. Es crega un Consorci sota la denominació «Alacant 2011, 2014 i 2017. Volta al món a Vela», a fi d'assumir les comeses establits en la disposició addicional seixanta-quatre de la Llei 26/2009, de 23 de desembre, de Pressupostos Generals de l'Estat per a l'any 2010, en la disposició addicional seixanta-dos de la Llei 17/2012, de 27 de desembre, de Pressupostos Generals de l'Estat per a l'any 2013, i en la disposició addicional seixanta-sis de la Llei 48/2015, de 29 d'octubre, de Pressupostos Generals de l'Estat per a l'any 2016, que atorguen als esdeveniments «Volta al món a Vela, Alacant 2011», «Eixida de la Volta al món a Vela Alacant 2014» i «Eixida de la Volta al món a Vela Alacant 2017», respectivament, la consideració d'esdeveniments d'excepcional interès públic.  
2. El Consorci es troba adscrit a l'Administració Pública de la Generalitat Valenciana, en virtut del que preveu en l'apartat 2 lletra e de la disposició addicional vint de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
II  
Ens consorciats  
  
Es modifica l'apartat 3  
3. La realització dels convenis a què es refereix l'estipulació II.2 no podrà conferir cap dret sobre els signes distintius denominatius, gràfics o mixtos, que identifiquen els esdeveniments d'excepcional interès públic «Volta al món a Vela, Alacant 2011». «Eixida de la Volta al món a Vela, Alacant 2014» i «Eixida de la Volta al món a Vela. Alacant 2017», llevat que hi haja autorització fefaent formulada per part del titular del dret d'aquesta marca.  
  
  
  
III  
Règim jurídic  
  
Es modifiquen les redaccions dels apartats 1, 2 i 3.  
1. El Consorci «Alacant 2011, 2014 i 2017. Volta al món a Vela», com a entitat de dret públic, té personalitat jurídica pròpia i plena capacitat d'obrar per al compliment dels seus fins.  
2. En tot el que no preveuen els presents estatuts en relació amb el funcionament dels òrgans de govern col·legiats i el procediment previ a l'adopció d'acords, s'aplicarà el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com per les altres disposicions legals i reglamentàries que li siguen aplicables.  
  
Totes les referències a la Llei 30/1992, de 26 de novembre, anteriorment citada, s'entendran realitzades als articles corresponents de la Llei 39/2015, d'1 d'octubre, del Procediment Administratiu Comú de les Administracions Públiques i als articles corresponents de la Llei 40/2015, d'1 d'octubre, de Règim Jurídic del Sector Públic, a partir de l'entrada en vigor d'ambdues lleis.  
3. L'aplicació de beneficis fiscals es regirà, en particular, per allò que s'ha preceptuat en la disposició addicional seixanta-quatre de la Llei 26/2009, de 23 de desembre, de Pressupostos Generals de l'Estat per a l'any 2010; en la disposició addicional seixanta-dos de la Llei 17/2012, de 27 de desembre, de Pressupostos Generals de l'Estat per a l'any 2013; en la disposició addicional seixanta-sis de la Llei 48/2015, de 29 d'octubre, de Pressupostos Generals de l'Estat per a l'any 2016; en la Llei 49/2002, de 23 de desembre, de Règim Fiscal de les Entitats Sense Fins Lucratius i dels Incentius Fiscals al Mecenatge; i en el Reglament per a l'aplicació del règim fiscal de les entitats sense fins lucratius i dels incentius fiscals al mecenatge, aprovat pel Reial Decret 1270/2003, de 10 d'octubre.  
  
  
V  
Fins  
  
S'afig un nou apartat  
El Consorci tindrà per objecte:  
c) L'aprovació del programa de suport aplicable a l'eixida des d'Alacant de la regata transoceànica «Volvo Ocean Race», a què es refereix la disposició addicional seixanta-sis de la Llei 48/2015, de 29 d'octubre, de Pressupostos Generals de l'Estat per a l'any 2016, sent l'empresa pública Societat Projectes Temàtics de la Comunitat Valenciana, SAU, conjuntament amb la Fundació de la Comunitat Valenciana Alacant Port d'Eixida de la Volta al món a Vela, les encarregades de materialitzar i executar el programa esmentat.  
  
  
CAPÍTOL II  
Règim orgànic  
  
VIII  
Comissió executiva  
  
Es modifica l'apartat 2, punt 2.3.  
2.3. I el gerent del Consorci «Alacant 2011, 2014 i 2017. Volta al món a Vela»  
  
  
X  
Competències de la Junta de Govern  
  
Es modifica l'apartat 1.a i l'apartat 1.b  
1. La Junta de Govern tindrà, sense perjuí d'altres atribucions que li puguen correspondre de conformitat amb els presents Estatuts, les competències següents:  
a) Aprovar un manual d'aplicació de marca per a l'ocupació amb finalitat publicitària dels signes distintius denominatius, gràfics i/o mixtos que identifiquen els esdeveniments d'excepcional interès públic «Volta al món a Vela, Alacant 2011», «Eixida de la Volta al món a Vela, Alacant 2014» i «Eixida de la Volta al món a Vela, Alacant 2017» a proposta de l'empresa pública Societat de Projectes Temàtics de la Comunitat Valenciana, SAU.  
b) Aprovar els plans i programes d'activitats que puguen donar lloc a l'aplicació dels beneficis fiscals previstos en la disposició addicional seixanta-quatre de la Llei 26/2009, de 23 de desembre, de Pressupostos Generals de l'Estat per a l'any 2010; en la disposició addicional seixanta-dos de la Llei 17/2012, de 27 de desembre, de Pressupostos Generals de l'Estat per a l'any 2013; i en la disposició addicional seixanta-sis de la Llei 48/2015, de 29 d'octubre, de Pressupostos Generals de l'Estat per a l'any 2016.  
  
XII  
Competències del president de la Junta de Govern  
  
Es modifica l'apartat a i l'apartat d  
a) Representar legalment al Consorci «Alacant 2011, 2014 i 2017. Volta al món a Vela».  
d) Proposar a la Junta de Govern el nomenament o cessament del Gerent del Consorci «Alacant 2011, 2014 i 2017. Volta al món a Vela».  
  
  
  
XIV  
Competències del gerent  
  
Es modifica la redacció del primer paràgraf  
El gerent del Consorci «Alacant 2011, 2014 i 2017. Volta al món a Vela» tindrà, sense perjuí de les atribucions que li puguen correspondre de conformitat amb els presents Estatuts, les següents competències:  
  
  
XVIII  
Règim jurídic  
  
Queda suprimit aquest apartat  
  
  
XIX  
Fiscalització i control  
  
S'elimina l'apartat 1 i es modifica la redacció de l'apartat 2, quedant aquest article redactat de la forma següent:  
1. La Conselleria competent en matèria d'Hisenda de la Generalitat Valenciana serà l'òrgan per mitjà del qual s'efectuaran les rendicions de comptes davant del Tribunal de Comptes.  
2. El consorci estarà subjecte al règim de pressupostació, comptabilitat i control de la Generalitat Valenciana, sense perjudici de la seua subjecció al que preveu la Llei Orgànica 2/2012, de 27 d'abril, d'Estabilitat Pressupostària i Sostenibilitat Financera. En tot cas, es durà a terme una auditoria dels comptes anuals que serà responsabilitat de l'òrgan de control de l'Administració a què s'haja adscrit el Consorci. El Consorci haurà de formar part dels pressupostos i incloure's en el compte general de l'Administració Pública d'adscripció.  
  
  
  
XXII  
  
Es modifica la redacció de l'apartat 1  
1. El consorci «Alacant 2011, 2014 i 2017. Volta al món a Vela» no disposa de personal a càrrec seu. De ser necessari, podrà servir-se de mitjans personals mitjançant el personal funcionari o laboral provinent exclusivament d'una reassignació de llocs de treball de les entitats integrades en el Consorci «Alacant 2011, 2014 i 2017. Volta al món a Vela» per al millor compliment dels seus fins. El seu règim jurídic serà el de la Generalitat Valenciana i les seues retribucions en cap cas no podran superar les establides per a llocs de treball equivalents a aquella.  
  
  
  
XXIII  
Dissolució o extinció  
  
Es modifica la redacció del primer paràgraf i el punt a  
La dissolució o extinció del Consorci «Alacant 2011, 2014 i 2017. Volta al món a Vela» podrà obeir als motius següents:  
a) A la conclusió del període de duració del programa de suport als esdeveniments d'excepcional interès públic «Volta al món a Vela, Alacant 2011», «Eixida de la Volta al món a Vela, Alacant 2014» i «Eixida de la Volta al món a Vela, Alacant 2017», una vegada complides les obligacions de certificació i remissió de la documentació establida en els articles 9 a 12 del Reglament per a l'aplicació del règim fiscal de les entitats sense fins lucratius i dels incentius fiscals al mecenatge.  
  
  
XXIV  
Liquidació  
  
Es modifica la redacció del primer paràgraf  
Als efectes de la liquidació del Consorci «Alacant 2011, 2014 i 2017. Volta al món a Vela», es constituirà una Comissió liquidadora integrada per un representant de totes les entitats consorciades, a fi d'elaborar la proposta de liquidació escaient, per a l'aprovació per la Junta de Govern.  
  
  
Pel Ministeri d'Hisenda i Administracions Públiques,  
Pilar Platero Sanz  
  
Per la Generalitat Valenciana,  
Vicent Soler i Marco  
  
Pel Consell Superior d'Esports,  
Miguel Cardenal Carro  
  
Per l'Ajuntament d'Alacant,  
Gabriel Echávarri Fernández  
  
Per l'Autoritat Portuària d'Alacant,  
Juan Antonio Gisbert García  
  
Per la Societat de Projectes Temàtics de la Comunitat Valenciana, SAU,  
Antonio Rodes Juan  
  
Per la Fundació de la CV Alacant Port d'Eixida de la Volta al Món a Vela,  
Antonio Bolaños López